PÁLYÁZATI FELHÍVÁS
Hévíz Város Önkormányzata
pályázatot hirdet a
Gróf I. Festetics György Művelődési Központ, Városi Könyvtár és Muzeális Gyűjtemény
intézményvezetői (igazgatói) munkakörének betöltésére

A pályázat jogalapja:
1. a munka törvénykönyvéről szóló 2012. évi I. törvény;
1. a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény;
1. a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet.
A munkakör megnevezése: Intézményvezető (igazgató)

A munkakörbe tartozó lényeges feladatok: Az intézményvezető felelős a Gróf I. Festetics György Művelődési Központ, Városi Könyvtár és Muzeális Gyűjtemény szakszerű, törvényes és eredményes működéséért.

Feladata:
1. az integrált kulturális intézmény szakmai és szervezeti irányítása;
1. az intézmény által ellátott muzeális, könyvtári és közművelődési feladatok összehangolása;
1. az intézmény gazdálkodásának irányítása a fenntartó által meghatározott keretek között;
1. az intézményi költségvetés végrehajtásának biztosítása;
1. az intézmény munkatársainak irányítása és munkáltatói feladatok ellátása;
1. az éves szakmai és munkaterv elkészítése;
1. a kulturális programok, rendezvények és szolgáltatások szervezése;
1. az intézmény szakmai kapcsolatainak fejlesztése;
1. együttműködés az önkormányzattal, intézményekkel, civil szervezetekkel, szakmai szervezetekkel és közösségekkel;
1. pályázati lehetőségek figyelemmel kísérése és a pályázatok megvalósításában való közreműködés;
1. a muzeális gyűjtemény és kiállítóhely szakmai működésének biztosítása;
1. a könyvtári feladatellátás és a közművelődési alapszolgáltatások biztosítása;
1. az intézmény vagyonának rendeltetésszerű és jogszerű használata.
A jogviszony időtartama
A vezetői munkakör betöltése határozott időre, legfeljebb öt évre szól.
A munkaviszony kezdő időpontja: 2027. január 1. 
A vezetői megbízás megszűnésének időpontja: 2031. december 31. 
Az intézménynél már munkaviszonyban álló pályázó esetében a fennálló munkaviszony határozatlan vagy határozott jellegét a pályázat elnyerése önmagában nem változtatja meg; a vezetői feladatok ellátására vonatkozó megbízás határozott időre szól.




Foglalkoztatás jellege: Teljes munkaidő.

A munkavégzés helye
Gróf I. Festetics György Művelődési Központ
8380 Hévíz, Rákóczi utca 17–19.
A munkakörhöz kapcsolódó egyéb munkavégzési helyek az intézmény működéséhez igazodóan meghatározhatók.

Pályázati feltételek

A pályázónak:
1. meg kell felelnie a Kultv. 94. §-ában meghatározott foglalkoztatási feltételeknek
1. meg kell felelnie a 39/2020. (X. 30.) EMMI rendelet 3. §-ában és 1. mellékletében meghatározott, az integrált kulturális intézmény legalább egyik intézménytípusára irányadó intézményvezetői követelményeknek
1. rendelkeznie kell az intézménytípusra előírt szakmai gyakorlattal
1. rendelkeznie kell az intézményvezetői munkakör betöltéséhez szükséges, az EMMI rendelet szerinti végzettséggel és szakképzettséggel
1. meg kell felelnie az EMMI rendelet 4. §-ában meghatározott, államháztartási és vezetési ismereteket nyújtó képzésre vonatkozó feltételeknek
1. cselekvőképesnek kell lennie
1. büntetlen előéletűnek kell lennie, és nem állhat a tevékenység folytatását kizáró foglalkozástól eltiltás hatálya alatt
1. a munkakörrel összefüggő összeférhetetlenségi szabályokat be kell tartania
A pályázat elbírálásánál előnyt jelent
1. integrált kulturális intézmény vezetésében szerzett vezetői tapasztalat
1. több kulturális intézménytípus működésének ismerete
1. önkormányzati intézmény vezetésében szerzett tapasztalat
1. pályázati és projektmenedzsment tapasztalat
1. gazdálkodási és szervezetirányítási tapasztalat
1. helyi kulturális közösségek és civil szervezetek ismerete
A pályázat részeként benyújtandó iratok
1. részletes szakmai önéletrajz
1. részletes szakmai és vezetési program, az intézmény szakmai helyzetelemzésére épülő fejlesztési elképzelés
1. a végzettséget, szakképzettséget igazoló okiratok másolatai
1. a szakmai gyakorlatot igazoló dokumentumok
1. az államháztartási és vezetési ismereteket nyújtó legalább 120 órás képzés teljesítését igazoló okirat, vagy az EMMI rendelet szerinti nyilatkozat
1. a büntetlen előéletre és a foglalkozástól eltiltás hiányára vonatkozó igazolás/hatósági bizonyítvány
1. nyilatkozat az Mt. 211. § szerinti összeférhetetlenségi szabályok betartásáról
1. nyilatkozat a pályázati anyagban szereplő személyes adatok kezeléséhez való hozzájárulásról
1. nyilatkozat arról, hogy a pályázó hozzájárul-e pályázatának nyilvános ülésen történő tárgyalásához, illetve kéri-e zárt ülés tartását
1. a vagyonnyilatkozat-tételi kötelezettségre vonatkozó nyilatkozat

[bookmark: _GoBack]
A javadalmazás

A javadalmazás megállapítására a munka törvénykönyvéről szóló 2012. évi I. törvény, valamint az irányadó munkáltatói szabályok alapján kerül sor.

A pályázat benyújtásának határideje: 2026. október 30.

A pályázat benyújtásának módja
1. postai úton Hévíz Város Önkormányzata címére: 8380 Hévíz, Kossuth Lajos utca 1.
1. személyesen a Hévízi Polgármesteri Hivatal 213. iroda
1. a fenntartó által meghatározott elektronikus módon szervezes@hevizph.huemail címre
A borítékon/e-mail tárgyában fel kell tüntetni: „Gróf I. Festetics György Művelődési Központ – intézményvezetői pályázat”

A pályázati eljárás rendje
Az érvényes pályázatot benyújtó pályázókat a pályázati határidő lejártát követő harminc napon belül a munkáltatói jogkör gyakorlója által létrehozott, a kulturális intézmény alapfeladatait érintően szakértelemmel rendelkező bizottság hallgatja meg. A bizottság a meghallgatásról jegyzőkönyvet készít, amelynek tartalmaznia kell a bizottság tagjainak a pályázók alkalmasságára vonatkozó véleményét. A pályázatokról a Képviselő-testület a bizottság írásbeli véleményét mérlegelve, a pályázati határidő lejártát követő hatvan napon belül, illetve a soron következő képviselő-testületi ülésen dönt.

A munkakör betölthetőségének időpontja
A munkakör legkorábban: 2027. január 1. napjától tölthető be.

A pályázat közzétételének helye: 
1. Hévíz Város Önkormányzata honlapján
1. Gróf I. Festetics György Művelődési Központ.
A pályázat elbírálásának határideje 2026. december 30. 

A munkáltatói jogkör gyakorlója fenntartja a jogot, hogy a pályázatot eredménytelennek nyilvánítsa. 


